ભાજપ સરકારના શાસનમાં સરકારના નોટબંધીના મનસ્વી નિર્ણયને લીધે સામાન્ય પ્રજા લાઈનોમાં ઊભી થઈ ગઈ હતી જ્યારે કેટલાક ચોરોનું કાળું ધન સફેદ થઈ ગયું જ્યારે ૧૦ ટકા જેટલા ઉદ્યોગપતિઓને લાભ આપનારી ભાજપ સરકારે વેપારીઓ ઉપર ગબ્બરસિંઘ ટેક્ષ (જીએસટી) નાંખતા ગુજરાતની વેપારી જનતાએ દબાણ વધારવા કેન્દ્રએ તેના દરમાં ઘટાડો કરવો પડ્યો છે જે જનતાની જીત છે એમ પ્રાંતિજ ખાતેની યુવા રોજગાર અને ખેડૂત અધિકાર સભાને સંબોધતા કોંગ્રેસના ઉપાધ્યક્ષ રાહુલ ગાંધીએ લાક્ષણિક શૈલીમાં ભાજપ તથા વર્તમાન સરકાર ઉપર ચાબખાં વિંઝયા હતા.